lflage/wiki-talks huggingface dataset:
Vita:Rátz Tanár Úr-életműdíj

message: A díjak nevéről az akadémiai helyesírási szabályzat 195.a) pontja azt írja, hogy a „A díj, érem, emlékérem stb. szót tulajdonnévhez (rendszerint személynévhez) kötőjellel kapcsoljuk...” A 195.b) pont szerint viszont „A több különírt közszóból álló kitüntetés- és díjnevekben az alkotó tagokat nagybetűvel kezdjük...”. A Rátz Tanár Úr Életműdíj elnevezésnél a „díj” szó nem tulajdonnévhez kapcsolódik, (mert két közszó van közben), tehát a 195.a) nem alkalmazható. Elvileg a 195.b) sem alkalmazható, mert nem csupa közszóból áll, de ennek a logikának felel meg a díj hivatalos honlapján is használt Rátz Tanár Úr Életműdíj forma. Ráadásul ebben a formában szerepel az MTA honlapján is. (Lásd Google: rátz tanár site:mta.hu) Vissza kellene állítani tehát az eredti elnevezést.Fizped vita 2012. december 15., 22:06 (CET)
thread_title:  A díj elnevezése 

message: Lásd a kocsmafali megbeszélést, különös tekintettel a Nyelvtudományi Kutatóközpont véleményére is. – Pagony üzenet 2022. április 28., 13:22 (CEST)
thread_title:  Átnevezés 

message: A díjazottak névsorát tartalmazó szakaszban, a megjegyzésben szereplő kérés:
replies: text: Az „Iskola” a díjazáskori iskolát, nyugdíjasoknál az utolsó intézményt jelenti. A táblázatban az évszámokra, a településekre, illetve az iskolákra nem kellene linket elhelyezni, mert első előfordulásuk a rendezések miatt úgyis változik. *** Fizped *** 2016-12-05
További indok: az iskolák elnevezése folyamatosan változik az összevonások, átnevezések stb. miatt, ezt képtelenség lenne követni. Fizped vita 2022. december 14., 08:57 (CET)
thread_title:  Indexelés a táblázatban
Vita:Buress Vazul

message: * Farkas, Seraphinus: Scriptores Ord. Min. S.P. Francisci provinciae Hungariae reformatae nunc S. Mariae. (Posonii, typis C. Angermayer, 1879) online archivum.ferencesek.hu 
35. oldal:
VI. P. Buress Basilius. 
replies: text: Buress Basilius, iu Kloburcz Moraviae an. 1614.natus,

text: novitiatum iu S. Catharina subivit an. 1634.

text: Quando sacros susceperit ordines, defectu documentorumtam retro ascendentium, statui nequit;

text: a nuo iam 1641, qua Pater philosophicis tradendis studiis est admotus, mox vero theologicis.

text: An. 1646 Definitor et Lector Ge­neralis;

text: anui insequentis die 1. Octobris, tredecim annisin Religione perutiliter exactis,

text: moritur Tyrnaviae.

text: Inediti operis est auctor inscripti:

text: In 3. Sent. Scoti tractatus duo:
replies: text: :1. De Incar­natione Verbi Divini.

text: :2. De Virtutibus theologicis,Fide, Spe et Charitate, in disputationes ac quae­stiones formales distincti per M. V. P. F. BasiliumBuress, Ss. Theologiae Lectorem Gen. in studiogenerali Tgrnaviensi, scribente Fr. Joanne eiusdeminstituti auditore. Anno a partu Virgineo 1644. 4°.(Bibi. Conv. Poson.)
--Karmela posta 2012. december 15., 23:20 (CET)
thread_title:  Farkas: Scriptores
Vita:Balázsovits Odoricus

message: Ez volt Szinnyei forrása:
* Farkas, Seraphinus: Scriptores Ord. Min. S.P. Francisci provinciae Hungariae reformatae nunc S. Mariae. (Posonii, typis C. Angermayer, 1879) online archivum.ferencesek.hu 
replies: text: CX1V.

text: ;P. Balázsovits Odoricus. :

text: Balázsovits Odoricus, natus in Mocsonok an. 1810.duodeviginti aunorum iuvenis Ordinem ingressus, pre­sbyter ordinatur an. 1833. — Lector Philosophiae, deinTheologiae, atque ab anno 1856 per triennium Directorerat Slav. Missionum. Munia Superioris longo temporeobiens in Conventu Nitriensi, ubi necessitas postulavit,philosophicas Nostrates rursus docere disciplinas lubenti

text: animo perrexit. Au. 1868. e Definitore Vicarius Provin­ciae creabatur. Erat historicis scientiis imbutus et latinaepuritatis studiosissimus. — Typis vulgata sunt ab eo:

text: * 1°. Xenium amoris, A. V. P. Damiano Pcm-lovits, Def. Prov. emerito, dum suae solemnis Pro­fessionis Jubilaeum celebrat a P. Odorico Balázso-vits oblatum. Posonii die 8. Aug. 1865. 8°.

text: * 2°. Brevis historia Conventuum Ordinis S. Fran­ciad Seraphici Reformatae Provinciae S. MariaeHungáriáé. Ex authenticis fontibus in Archivo Pro­vinciae existentibus deducta per P. Odoricum Ba-lázsovits eiusdem Provinciae Vicarium. Posonii 1869.

text: Typis Franc. Mayer. 8°. pag. 192.

text: Obiit 1875 die 11. Augusti Nitriae.
--Karmela posta 2012. december 15., 23:51 (CET)
thread_title:  Farkas: Scriptores
Vita:Magyar Heraldikai és Genealógiai Társaság

message: Sziasztok!
Létrehoztam a lapot, de még nem elég részletes, kellene jóval több név, alapítók, régebbi elnökök, a betiltás körülményei. És például arra részletesen ki lehetne térni, hogy milyen intézményi elbíráló szerepe volt a szocializmus előtt a Társaságnak, és ezt hogy vették el tőle, és máig jogilag ki van véve a Társaság kezéből az elbíráló jogkör az új címerek létrehozása esetén. Csak hát ezt valahogy Wikipédiásan, objektíven kéne leírni. Sajnos nagyon rosszul van ez dokumentálva mindenhol, szóval nehéz lesz utánajárni.
StarOfFlames vita 2012. december 16. (CEST)
thread_title:  Adatok, évszámok, nevek, részletek 

message: A lapra rászerkesztették II. András  király címerét. Folyamatban van a pótlás, kéne ide a Társaság pecsétje. Szerintem maradjon addig, amíg nincs jobb a Wikimédián. 
--StarOfFlames vita 2012. december 31., 20:58 (CET)
thread_title:  A Társaság címere
Vita:Fekete Sas Patikamúzeum

message: Sziasztok!
Létrehoztam a lapot, de kéne még adat az újranyitásról, és jól jönne pár kép a belső illusztrációról, mert akármilyen szépek a bútorok, és akármilyen jó képek vannak a neten, ezek nem Wikimédiások, szóval aki leghamarabb ott jár, feldobhatna néhány saját fotót.
StarOfFlames vita 2012. december 16. (CEST)
thread_title:  Történet, újranyitás, képek
Fájlvita:Konveyor2+.jpg

message: A képre kihelyezett  licencre csak a szerzői jog tulajdonosa adhat engedélyt. Szabad licenc alatt (és másképpen is) csak a szerzői jog tulajdonosának engedélyével lehet közölni a képet. A kép 1969-es, tehát a közkincs-régi sem alkalmazható rá. Az archív jelölés pedig nem helyettesíti a szerzőt és annak engedélyét. Mindezekért a a GFDL licenc erősen vitatható. Hungarikusz Firkász Ide írkássz! 2012. december 16., 17:19 (CET)
TTTX válasza: Magántulajdonomban levő képek, a most feltöltött 3 fotó (1969, 1970) szerzője ismeretlen. Ez esetben mi a helyes licenc-jelölés?
thread_title:  Licenc vitatása
Fájlvita:Gázmű.jpg

message: A képre kihelyezett  licencre csak a szerzői jog tulajdonosa adhat engedélyt. Szabad licenc alatt (és másképpen is) csak a szerzői jog tulajdonosának engedélyével lehet közölni a képet. A kép 1970-es, tehát a közkincs-régi sem alkalmazható rá. Az archív jelölés pedig nem helyettesíti a szerzőt és annak engedélyét. Mindezekért a a GFDL licenc erősen vitatható. Hungarikusz Firkász Ide írkássz! 2012. december 16., 17:28 (CET)
thread_title:  Licenc vitatása
Vita:Kkonminam

message: 이준기 neve kétféleképpen szerepel a cikkben ( I Dzsungi illetve I Dzsunggi). Azt hiszem, az előbbi a szabályos magyar átírás, de mindenképp egységesnek kéne lennie. --Bandyka vita 2012. december 16., 18:58 (CET)
replies: text: elgépelés volt. Teemeah   편지  2012. december 16., 21:36 (CET)
thread_title:  이준기
Vita:Tekintélyuralmi rendszer

message: A cikk nagyon torz képet fest a Horthy-korszakról és annak „kevés pozitívumáról”, így semmiképp sem tekinthető semlegesnek. – Laci.d   vita 2012. december 16., 23:46 (CET)
Mi ebben a „torz”? Én ebben semmit „torzat” nem látok. --Triász vita 2012. december 19., 15:11 (CET)
Nos, összegyűjtöttem neked mivel is van konkrétan bajom:
* „A korszak bűneiben Horthynak nagy szerepe volt” – Ez egyértelmű állásfoglalás egy történészi vitában, a másik oldal megmutatása nélkül. Olvastam már egy pár könyvet Horthyról, az általam olvasott kortárs történészek jelentősebb része nem így gondolja. (Az már csak a magyar közoktatást minősíti, hogy negyven évvel ezelőtti módon tanítja a történelmet). Érdemes elolvasni kedvenc enciklopédiám Horthy Miklós cikkét, mielőtt ilyeneket kijelentünk.
* „azonban kevéske kis pozitívum volt Horthy kormányzósága alatt.” – ez is egyértelmű POV. Mondhatnám, hogy itt is amellett foglal állást, mint az előző mondatrészben. – Laci.d   vita 2012. december 19., 15:27 (CET)
Most látom, hogy az adott mondat benne sincs a forrásban. Ennek megfelelően töröltem a cikkből és levettem a POV sablont. – Laci.d   vita 2012. december 19., 15:45 (CET)
thread_title:  POV
Vita:Peremsötétedés

message: Jó lenne átfogalmazni a szócikket úgy, hogy ne kelljen minden mondatot többször elolvasni, mire megérti az ember. Lehet, hogy a jelenlegi szöveg tudományosan pontos, de az átlagembert biztosan elriasztja. – Winston vita 2020. szeptember 29., 09:59 (CEST)
thread_title:  Érti valaki?
Vita:Trunk

message: Kérem a kedves szerkesztőtársakat, segítsenek a helység azonosításában. Egymáshoz nagyon közel két Galubeni nevű község is van. A szócikk a Bakó-tól délre eső községre avonatkozik, a másik Galubeni északabbra, Filipesti mellett van. MZ/X vita 2012. december 17., 12:03 (CET)
Szia! A cikk elején, a Fekvése című szakaszban írja, hogy Bákótól délre, Ferdinándújfalu (Nicolae Bălcescu) mellett található, ahhoz a községhez is tartozik közigazgatásilag. --Szabi237 vita 2012. december 17., 21:20 (CET)

message: Az etimológáját kivettem a szövegből. Igaznak tűnik, de nem magyar, nem román, hanem inkább német eredetre utal. MZ/X vita 2012. december 20., 21:36 (CET)
thread_title:  A név etimológiája
Vita:Suchman Tamás

message: Az 1. számú jegyzet a halálhírről általam nem hozzáférhető a szócikkből, ezért legyen szíves valaki írja be, hogy ez a Telex.hu cikke, és akár hivatkoztassa az én hvg.hu-s forrásom helyett is. Vander Jtömb 2023. május 22., 02:06 (CEST)
thread_title:  Jegyzet
Vita:Nagy-hegy

message: Semmit nem találok erről a hegyről, szerintem ez amolyan helyi elnevezés, valakinek térkép esetleg? Mert ez így forrásolhatatlan. Teemeah   편지  2012. december 18., 14:57 (CET)
Én is csak minimális infót találtam róla. Egy – már csak a Google által tárolt változatában elérhető – blogbejegyzés szerint a bekecsi Nagy-hegy tetején található egy régi zsidó temető, mellette pedig a bekecsi földvár maradványai. Erre az infóra a bejegyzés szerzője egy 1926-os könyvből hoz forrást. Az oldalon két térképrészlet (egy régi és egy új) is található. Egyedül a régin szerepel a hegy neve Bekecsi hegy formában. Ebben a Tokaji-hegység barlangjait tartalmazó listában több olyan barlang is szerepel, amelyek a Nagy-Bekecs-hegy, illetve a Nagy-Bekecs-kőszál területén találhatóak. Ennél többet én sem találtam. ✮ Einstein2 vitalap 2012. december 18., 15:08 (CET)
replies: text: Találtam még valamit: a Bekecs önkormányzatának honlapjáról behivatkozott, a települést ábrázoló térképen megtalálható a hegy: . ✮ Einstein2 vitalap 2012. december 18., 15:52 (CET)
thread_title:  Több info kellene
Vita:Odette de Champdivers

message: Erről a cikkről 2012. decemberben törlési megbeszélés folyt, amelynek eredményeképpen a cikk megmaradt.--Szilas vitalapom 2012. december 18., 16:29 (CET)
thread_title:  Törlési megbeszélés lezárása 

message: Nem világos, hogy a cikkalany keresztneve Odette vagy Odinette. Ezt jó lenne egységesíteni. --Malatinszky vita 2012. december 18., 16:41 (CET)
Az angol wiki szerint mindkettő. Én átneveztem a lapot, és az Odinettéket a cikkben átírtam Odettére, de a bevezetőbe beleírtam, hogy mi a másik neve. Aros Távírda 2012. december 18., 16:58 (CET)
thread_title:  Neve?
Fájlvita:Yr screenshot.jpg

message: Nagyjából jogsértő kép, mivel jogvédett programból kimentett kép. Csak a szerzői jog tulajdonosa, jelen esetben a játékszoftver fejlesztője helyezheti szabad licenc alá a képet. Szerzőként pedig csak és kizárólag a szerzői jog tulajdonosa nevezhető meg, nem pedig az, aki kivágta a képernyőről a képet. Ettől még a játék fejlesztője marad a szerzői jog tulajdonosa. Hungarikusz Firkász Ide írkássz! 2012. december 18., 19:10 (CET)
thread_title:  Licenc vitatása
Vita:Gaspard Ulliel

message: *A formasabloné: Külső hivatkozások belső linkeknek álcázva.
*A lektorsabloné: Egy film részletes tartalma nem a színész életrajzába való.
– Hungarikusz Firkász Ide írkássz! 2013. január 12., 15:29 (CET)
replies: text: Nagyjából kipucolva. - Viloris Üzenj! 2013. január 26., 20:55 (CET)
replies: text: :Köszönöm. Hungarikusz Firkász Ide írkássz! 2013. január 26., 20:58 (CET)
thread_title:  Sablonok indoklása
Vita:Eperjesi vésztörvényszék

message: A cikk rendkívül elfogult. Dacára annak, hogy feltehetőleg a legtöbben nem vagyunk labancpártiak, és többnyire nem vagyunk a koholt perek és kínzások hívei, a Wikipédiának nem dolga az ilyesmit szégyenteljesnek meg sötétnek titulálni. A legdurvább NPOV-problémás állításokat javítom. --Malatinszky vita 2012. december 18., 23:45 (CET)
thread_title:  POV
Vita:Perampanel

message: Amennyire meg tudom ítélni, a További információk szakaszban hivatkozott weblapon szinte ugyanazok az információk szerepelnek, mint ebben a cikkben, leszámítva annak a lapnak a További információk szakaszát. Azt gondolom, a cikk az olvasó számára jobban követhető és áttekinthetőbb lesz, ha az ott hivatkozott információkat (legalábbis a megfelelő színvonalúakat) közvetlenül beépítjük a cikkbe. A külső cikk További információin végighaladva:
* Az „Eisai Announces Launch Of Ampa Receptor Antagonist ...” című cikk a gyártó sajtóközleménye. Az ebben szereplő információt két helyen beépítettem a cikkbe; a sajtóközleményre való hivatkozás a jegyzetek közt szerepel.  
*  A „Perampanel Distributes is Europe, Maker Eisai keeps Prices Low” a közép-floridai epilepsziások egyesületének honlapjáról származik. Ez egy rossz helyesírású kivonata a Financial Times színvonalas cikkének. Ez utóbbival kibővítettem a cikket két helyen; a cikkre való hivatkozás a jegyzetek közt szerepel.
* A harmadik tétel a külső cikk További információk szakaszában egy felhasználók által szabadon szerkeszthető weboldal. Itt nem sikerült olyan megbízható információt találnom, ami a WP-cikkben amúgy már ne szerepelne.
* A „Tolerability and safety of perampanel...” cikk alátámasztja az adagolással kapcsolatos részt. A cikkre való hivatkozás a jegyzetek közt szerepel.
* Az „Underwhelming data at IEC detract from perampanel's innovative mechanism” című összefoglaló alátámasztja a cikk végének egyik állítását; a cikkre való hivatkozás a jegyzetek közt szerepel.  
* A PharmaTimes cikke alátámasztja a hatásmóddal kapcsolatos részt. A cikkre való hivatkozás a jegyzetek közt szerepel.
* A készítmény hatásmechanizmusáról szóló rövidfilm a További információk között kapott helyet.
* A „Final Pivotal Phase III Fycompa® (perampanel) Study” a PharmaTimes cikkéhez hasonlóan alátámasztja a hatásmóddal kapcsolatos részt. A cikkre való hivatkozás a jegyzetek közt szerepel.
Ezek után a http://members.upclive.hu/gyimesi.laszlo9/anyag/c23noh/perampanel.htm lapra való, fölöslegessé vált hivatkozást eltávolítottam.
--Malatinszky vita 2012. december 19., 17:18 (CET)
thread_title:  Többszörös áttételű hivatkozások 

message: User:Karmela valami rejtélyes okból eltávolította – többek között – a ChemSpider-azonosítót az infoboxból. A ChemSpider PubChem-mel együtt a két legnagyobb, szabadon használható kémiai adatbázis, jelenleg 90 millió vegyülettel. (Gyógyszerek esetén DrugBank a harmadik.) Linkelni egyébként is lehet nem szabad forrásokra is. És benne van az angol Chembox sablonban is: nem lehet jogsértő. Rejtély, hogy miért fájt neki, miközben PubChem benne maradt. Visszaírom. Gyim vita 2020. szeptember 8., 13:43 (CEST)
thread_title:  ChemSpider ID
Vita:Otigba Kenneth

message: Szia ! Köszi, hogy frissítetted, de valahol láttál már hivatalos bejelentést a Fraditól is? Eddig én visszavonogattam, gondolván addig ne írjuk bele. Maradjon mostmár, lassan csak lesz valami kommüniké a zöld-fehérektől is. Pl. arra vonatkozóan, hogy kölcsönbe vagy végleg jött. Gerry89 vita 2017. június 7., 12:39 (CEST)
Szia  ! A Heerenveen honlapja alapján gondoltam, hogy akkor ez már átigazolás. Arról nem találtam még információt, hogy végleg vagy csak kölcsönben, de ez már csak apróság (úgy gondolom). Várjunk pár napot és hátha lesz erről is hivatalos közlemény. – Mr. Tama vita 2017. június 7., 14:27 (CEST)
 Ez a cikk is engem igazol, amíg nincs hivatalos megerősítés, bejelentés a Fraditól, addig ne vegyük ezt az álmagyart a Fradi játékosának. – Gerry89 vita 2017. június 13., 14:23 (CEST)
 Az interjút mikor csinálták? Ma tették ki, az attól még lehet pár napos is. Csak két forrás: transfermarkt és amiről Mr. Tama írt Kemenymate vita 2017. június 13., 16:44 (CEST)
 mai NS-ben volt benne. Transfermarkt meg nem hiteles forrás, egy bárki által szerkeszthető oldal, olyan mint a wiki, csak nincsenek járőrök. Az első edzésen sem volt ott, a Fradi honlapján a kerettagok közt sincs ott és a Fraditól nem volt még hivatalos bejelentés sem. (Mezzel pózolós, aláírós stb.) Ugyanez a helyzet a Lindelöffel és a Uniteddel. Láttam valaki már beírta, pedig hivatalos bejelentést sem a United sem a Benfica sem tett. De a Rossinál is már bevéste valaki múlt hét elején, hogy ő a DAC edzője, közben vasárnap írt alá. Gerry89 vita 2017. június 13., 16:53 (CEST)
 Én úgy vélem, hogy a Heerenveen nem jelentette volna be, ha ott maradna. Az NSO átigazolási rovatában is a biztos érkezők között írták. De abban igazad van, hogy hivatalos még nem volt a Fraditól. Kemenymate vita 2017. június 13., 16:55 (CEST)
 persze, egyet értünk, csak azért írtam, hogy szerintem hivatalos bejelentések előtt ne írjuk be. Gerry89 vita 2017. június 13., 16:59 (CEST)
 Én csak a keretbe tettem bele, mert elhittem az NSO-nak. Kemenymate vita 2017. június 13., 17:00 (CEST)
 tudom. Sajnos mióta a Szöllősi ott a főni, azok is írnak néha blődséget :) Gerry89 vita 2017. június 13., 17:03 (CEST)
thread_title:  Fradi
Vita:2012-es magyarországi diáktüntetések

message: Aki majd ráér kibővíthetné a szócikket. Adtam meg forrásokat, amikből jobban kidolgozható a szócikk. --Vuk vita 2012. december 20., 20:44 (CET)
Hát jó lenne, mert ez így nagyon csonk. Kellene bele a kontextus, meg minden. Az egész tüntetés nevezetes, nemcsak a rózsadobálós része. Alensha 2012. december 23., 20:23 (CET)
Nincs időm komolyabban kibővíteni a szócikket, nincs időm vele foglalkozni. Csak arra volt időm, hogy „elvessem a magokat”, a kikelt növények gondozása már másnak lenne a dolga. :-) – Vuk vita 2012. december 29., 15:41 (CET)
thread_title:  Bővítés 

message: Ez mitől forradalom? A klasszikus definíció szerint nem igazán lehet annak nevezni. --Szabi237 vita 2012. december 30., 15:34 (CET)
Egyetértek. Még az oktatási ügyekben sem értek el túl sok mindent, nemhogy a fennálló társadalmi rend megváltoztatását. Javaslom átnevezni 2012-es diáktüntetések vagy valami hasonló névre. – Laci.d   vita 2013. január 2., 14:56 (CET)
Miután két hétig nem érkezett más megjegyzés, végrehajtottam az átnevezést. – Laci.d   vita 2013. január 18., 08:39 (CET)
thread_title:  Megnevezés 

message: ennél még a Hallgatói Hálózat lapján is sokkal több van, és hát pontosabb is.
a tüntetések dec 10-én kezdődtek, miután a haha egyetemfoglalást akart csinálni egy zágrábi hasonló demonstrációról készült dokumentumfilm által inspirálva. Nagy lökést az adott az eseményeknek, hogy pár nappal a meghirdetett fórum előtt drasztikus keretszámvágást jelentett be a kormány. A fórum kiegészítette a javasolt öt pontot a hatodikkal, majd meglepetésszerően a hídfoglalás mellett döntött. a többi már történelem.
aki ért a wikiszerkesztéshez, nagy segítséget nyújtana, ha átemelné legalább onnan, amit kell.
thread_title:  infók másik lapon
Vita:Ezerlábúak

message: Az Ikerszelvényesek lapnak mi köze ehhez a cikkhez? Kondormari vita 2012. december 21., 13:40 (CET)
Van olyan egyetemi webhely, amelyik a Myriapodát, van amelyik a Diplopodát nevezi ezerlábúaknak. Mintha nem lenne egyetértés. Hidaspal vita 2014. október 18., 00:25 (CEST)
thread_title:  Ikerszelvényesek
Vita:Mgungundlovui incidens

message: Van egy kis problémám magával a címmel. Akárcsak a király neve, a Mgundgundlovu alak is holland átírás. Az angol wiki UmGungundlovu-nak, a német  uMgungundlovu-nak írja, tehát nem csak az u-val van gond, hanem az első d-betű is feleslegesnek tűnik. Ez a honlap http://zulu-culture.co.za/zulu_kraal_dingane.php, is így írja, ha nem tudsz más forrást, át kellene nevezni a címet. Annál is inkább, mert nem vagyok benne biztos, hogy ez mészárlás volt, hiszen a zuluk végül is katonákat végeztek ki, akik a földjeik elfoglalására készültek. A weeneni eset az valóban mészárlás volt, és szerintem érzékelhető a különbség. Az angol wiki általában kifejezetten "szeret" a tömegmészárlásokkal foglalkozni, de náluk is csak Weenen massacre cikk van.   
Amivel még problémám van: nem derül ki a cikkből, hogy kik azok a "voortrekkerek" - én tudom, de ez nem olyan közszó, ami egy magyar szövegben érthető lenne. 
Az angol wiki szerint a kivégzés február 6-án volt. De itt wikin kívüli forrást nem találtam. --Kisregina vita 2012. december 21., 16:44 (CET)
replies: text: Én azért vettem külön mészárlásnak, mert harcok lényegében nem történtek. Én inkább nevezném gyilkosságnak ill. mészárlásnak, mint esetleg csatának.  A lap átnevezését inkább rád bíznám, azt hiszem nálam jobban értesz hozzá. – Frommer    Fórum 2012. december 26., 21:03 (CET)

text: Incidens? --Kisregina vita 2012. december 27., 15:04 (CET)

text: Jó ötlet. Szerintem egyezünk meg ebben. - Frommer    Fórum 2012. december 27., 16:20 (CET)
thread_title:  Megjegyzés
Vita:Kalciumvegyületek összegképletének listája

message: A táblázatnak az a része, ami a wikipédiabeli vegyületekre vonatkozik, rendszertelen időnként automatizált gyűjtés alapján frissül, a frissítések időpontját a laptörténet tartalmazza, gyűjtéseket Szerkesztő:Gyimhu végzi.  Két ilyen gyűjtés között egyedi kiegészítésekkel lehet arról gondoskodni, hogy a lista naprakész legyen, és az időközben létrehozott újabb cikkek vegyületei is szerepeljenek a táblázatban. 
replies: text: További információk: Vita:Vegyületek összegképletének listája

text: --Karmela posta 2012. december 21., 17:26 (CET)
thread_title:  A cikkbeli táblázatok frissítésének módja
Vita:Coop (magyar üzletlánc)

message: „A vállalat története 40-50 évre tekint vissza. Alapításakor, 1995-ben 619 üzlet tartozott a Coop-csoporthoz” – ??? Hungarikusz Firkász Ide írkássz! 2012. december 21., 17:46 (CET)
thread_title:  Hogy is van ez? 

message: Svédországban is van egy Coop nevű üzletlánc hasonló típusú üzletekkel, sőt még a logója is hasonló . Az lenne a kérdésem, hogy ezeknek van-e bármilyen közük egymáshoz vagy véletlen egybeesés? Ugyanis sem a svéd szócikk, sem a magyar nem ír kapcsolatról. Viszont a magyar szócikkben van egy üres szakasz az üzletlánc külföldi történetéről, amelyből arra következtetek, hogy külföldön is jelen van. Bár így végig gondolva, enyhén utópisztikusnak tűnik nekem, hogy egy magyar cég külföldi terjeszkedésével Svédországba is eljusson, de ki tudja? Adam bozso vita 2020. augusztus 10., 22:16 (CEST)
thread_title:  Kapcsolat a svéd üzletlánccal
Vita:Brómvegyületek összegképletének listája

message: A táblázatnak az a része, ami a wikipédiabeli vegyületekre vonatkozik, rendszertelen időnként automatizált gyűjtés alapján frissül, a frissítések időpontját a laptörténet tartalmazza, gyűjtéseket Szerkesztő:Gyimhu végzi.  Két ilyen gyűjtés között egyedi kiegészítésekkel lehet arról gondoskodni, hogy a lista naprakész legyen, és az időközben létrehozott újabb cikkek vegyületei is szerepeljenek a táblázatban. 
replies: text: További információk: Vita:Vegyületek összegképletei

text: --Karmela posta 2012. december 21., 17:26 (CET)
thread_title:  A cikkbeli táblázatok frissítésének módja
Vita:Klórvegyületek összegképletének listája

message: A táblázatnak az a része, ami a wikipédiabeli vegyületekre vonatkozik, rendszertelen időnként automatizált gyűjtés alapján frissül, a frissítések időpontját a laptörténet tartalmazza, gyűjtéseket Szerkesztő:Gyimhu végzi.  Két ilyen gyűjtés között egyedi kiegészítésekkel lehet arról gondoskodni, hogy a lista naprakész legyen, és az időközben létrehozott újabb cikkek vegyületei is szerepeljenek a táblázatban. 
replies: text: További információk: Vita:Vegyületek összegképletei

text: --Karmela posta 2012. december 21., 17:26 (CET)
thread_title:  A cikkbeli táblázatok frissítésének módja